ดิฉันผ่าตัดก้อนเนื้อในรังไข่เมื่อ 22 กพ 61 ไม่ทราบว่าสามารถขับรถยนต์ ขี่มอเตอร์ไซค์ได้เมื่อไหร่ค่ะ และอาหารแสลงสามารถปรับเปลี่ยนเป็นอาหารทั่วไป เช่น อาหารทะเล ไข่ ได้เมื่อไหร่ค่ะ ขอบมากๆ ค่ะ
สวัสดีค่ะ หากแผลผ่าตัดดังกล่าวได้ตัดไหมแล้ว และแผลหายสนิทดี ไม่รอยแยก ไม่มีรอยปริ และไม่มีการติเชื้อแทรกซ้อนใดๆ เมื่อผ่านไปนาน 4-6 สัปดาห์หลังจากผ่าตัด สามารถที่จะทำกิจวัตรประจำวันและงานต่างๆ ได้ตามปกติ รวมถึงการขับรถยนต์ และการขี่มอเตอร์ไซด์ ก็สามารถทำได้แล้วค่ะ อย่างไรก็ตามควรหลีกเลี่ยงกิจกรรมหรืองานที่ต้องใช้แรงมาก เช่น การยกของหนักเกินกำลัง การออกกำลังโดยการยกเวทที่หนักเกินไป เพราะอาจทำให้แผลที่อยู่ภายในช่องท้องเกิดการแยกตัว และเกิดเป็นไส้เลื่อนในช่องท้องได้สำหรับอาหารที่มีประโยชน์ต่อสุขภาพ สามารถทานได้ตามปกติทุกอย่างค่ะ รวมถึงอาหารทะเลและไข่ก็สามารถทานได้ค่ะ ในทางการแพทย์แผนปัจจุบัน ไม่มีการห้ามทานอาหารที่มีประโยชน์ ดังนั้นแม้อยู่ในช่วงหลังผ่าตัดใหม่ๆ ไข่และอาหารทะเลก็สามารถทานได้ค่ะ อย่างไรก็ตาม แนะนำควรทานอาหารที่มีประโยชน์ให้ครบทุกหมู่ และในสัดส่วนที่พอเหมาะ เพื่อให้สุขภาพของเราดี ไม่ป่วยเป็นโรคอะไรอีกค่ะ